Munakukeña kutaña chinu chibaaba mu %%?
Bayibolu yahaIntaneti | NSONA JAWAKWAKRISTU JACHIGIRIKI
Munakukeña kutaña chinu chibaaba mu %%?
13 Neyi nihosha mumadimi awantu niawañelu, ilaña nikweti wanyi kukeña, dikwila nawu nekali neyi chivumina changezu hela neyi ipumba dachifwoyu chinakuvumishawu.
2 Nawa neyi nikweti chawaana chawuprofwetu nichakutiyisha yuma yajila yakujinda nikwiluka kwejima, nawa neyi nikweti chikuhwelelu chakola chikupu chakwila nateli nikutuntulula jimpidi, ilaña nikweti wanyi kukeña, dikwila nawu nidi wamukunkulwayi.
3 Neyi nukuhana yuma yami yejima kulonda nikwashi antu amakwawu, hela nihana mujimba wami kulonda nidisambilimu, ilaña nikweti wanyi kukeña, kwosi chuma chinukuhetelamu.
4 Kukeña kwadiwunjikaña nawa kwatiyilaña luwi. Kukeña hikwatiyilaña ichimaku. Hikwadivwimbañaku, hikwadinkaña wantaku,
5 hikwelaña yuma yabula kutelelaku, hikwakeñaña hohu kuditiyisha kwakweni kuwahaku, hikwahilaña swayiku. Hikwahembaña nkunyiku.
6 Hikwazañalalaña nayuma yabula kuloñaku, ilaña kwazañalalaña nachalala.
7 Kwabutaña yuma yejima, kwakuhwelelaña yuma yejima, kwachiñejaña yuma yejima, kwomikaña yuma yejima.
8 Kukeña hikwamanañaku. Ilaña neyi kudi yawaana yawuprofwetu, yakamana; neyi kudi kuhosha mumadimi, kwakamana; neyi kudi kwiluka, kwakamana.
9 Muloña tweluka hohu chanti, nawa twaprofwetaña hohu chanti,
10 ilaña chitwakeluka nikuprofweta chikupu, dihu dinu hakamana kwiluka kwanti nikuprofweta kwanti.
11 Chinachidiña kansi, nahosheleña neyi kansi, natoñojokeleña neyi kansi, namweneña yuma neyi kansi; ilaña ichi, chineli nakuli dehi, naleki yilwilu yawansi.
12 Muloña hayinu mpinji tunakumona chiwahi wanyi, muloña chidi neyi tunakutala hachibanjilu chachikuñu, ilaña hanoyu mpinji, twakamona chachiwahi. Hayinu mpinji neluka chanti, ilaña hanoyu mpinji, nakeluka chikupu neyi chañilukawu ami chikupu.
13 Hela chochu, iyi yuma yisatu yikutwaleka kwikalaku: chikuhwelelu, kuchiñeja nikukeña; ilaña chabadika hayuma yejimiyi, hikukeña.
Inkenuhu akwenu
Inkenuhu akwenu
NSONA JAWAKWAKRISTU JACHIGIRIKI
1 Akorinda 13
Lunda
Tañenu Bayibolu haIntaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
tum_Latn nya_Latn tum_Latn cjk_Latn cjk_Latn cjk_Latn cjk_Latn cjk_Latn tso_Latn cjk_Latn lua_Latn umb_Latn cjk_Latn kon_Latn cjk_Latn cjk_Latn cjk_Latn cjk_Latn sna_Latn sna_Latn kmb_Latn lug_Latn eng_Latn